Сатушы Мадинэ и ехъулIэныгъэ
Краснодар крайм и Архангельскэ станицэм щекIуэкIащ зи тхьэкIумэм лажьэ иIэхэм тхэквондомкIэ я урысейпсо чемпионат. Килограмм 49-м нэс зи хьэлъагъхэм я зэпеуэм абы дыщэ медалыр къыщихьащ Сатушы Мадинэ.
Жылэ Татьянэ дыжьын медалыр зыIэригъэхьащ. Ар щызэуащ килограмм 67-м нэс зи хьэлъагъхэм я деж.
Мадинэрэ Татьянэрэ япэ лъэбакъуэр хуачащ 2021 гъэм Японием щекIуэкIыну Сурдолимп Джэгухэм зэрыхэтынум. Ахэр егъасэ Ахъмэт Амир.
Жыласэ Замир.
